**ELŐTERJESZTÉS**

**A Gazdasági és Jogi Bizottság 2019. december 16-i ülésére**

**Javaslat önkormányzati vagyon ingyenes haszonkölcsönbe adására**

Szombathely Megyei Jogú Város Önkormányzata és a Vas Megyei Önkormányzat között 2015. január 13. napján megkötött műtárgy haszonkölcsön szerződés alapján a néhai özv. Kiss Istvánné szombathelyi lakos hagyatékából származó, Szombathely Megyei Jogú Város Önkormányzata tulajdonát képező 2 db festmény:

* Olasz festő XVIII. sz.: Aranyborjú imádása, olaj 131x151 cm;
* K. Spányi Béla: Mezei tájrészlet patakkal, ivó tehenekkel, olaj 74x95 cm

5 éves időtartamra haszonkölcsönbe került a Vas Megyei Önkormányzathoz.

A Vas Megyei Önkormányzat a jelenleg fennálló szerződés 5./ pontja alapján – tekintettel a szerződés 2019. december 31. napjáig tartó határozott időtartamára – kérte a műtárgyak további 5 évre történő ingyenes használatának engedélyezését.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontja alapján az önkormányzati vagyon tulajdonjogát, illetve használatát – jogszabály eltérő rendelkezése hiányában – ingyenesen, bármely jogcímen átruházni, 3 éves időtartamot meghaladó ingyenes használatot engedélyezni a Közgyűlés jogosult.

Javasolom, hogy a fenti műtárgyak ingyenes használatba adására vonatkozó szerződés a Vas Megyei Önkormányzattal további 5 évre kerüljön megkötésre.

Fentiek alapján kérem a Tisztelt Bizottságot az előterjesztés megtárgyalására és javaslatának a Közgyűlés részére történő megtételére.

**Szombathely, 2019. december „ …..”**

 **/: Dr. Nemény András :/**

**Határozati javaslat**

**…./2019. (XII.16.) GJB számú határozat**

1. A Gazdasági és Jogi Bizottság – Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 3. pontja alapján – javasolja a Közgyűlésnek, hogy a néhai özv. Kiss Istvánné szombathelyi lakos hagyatékából származó, Szombathely Megyei Jogú Város Önkormányzata tulajdonát képező, 2 db festmény:
* Olasz festő XVIII. sz.: Aranyborjú imádása, olaj 131x151 cm;
* K. Spányi Béla: Mezei tájrészlet patakkal, ivó tehenekkel, olaj 74x95 cm

2020. január 1. napjától 2024. december 31. napjáig terjedő időtartamra a Vas Megyei Önkormányzat részére ingyenes használatba adását engedélyezze.

1. A Bizottság javasolja a Közgyűlésnek, hogy hatalmazza fel a polgármestert a haszonkölcsön szerződés aláírására.

**Felelős:** Dr. Nemény András, polgármester

Bokányi Adrienn, a Gazdasági és Jogi Bizottság elnöke

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2019. december 19-i Közgyűlés